text: 
  Han så på mig med et underligt glimt i de grønne øjne.
  
   -  Som sagt er det ikke nødvendigt, at du er her i dag. Jeg tager 
  ud til Sonja igen lige over middag, og jeg spiser sammen med hende 
  på sygehuset.
  
   -  Jamen ... så tav jeg ... vil Allan og jeg ... jeg tav og 
  vendte ryggen til ham, hvorefter jeg nærmest flygtede tilbage til 
  barnevognen.
  
   -  Lotte, vent, råbte han bag mig, og jeg blev stående stiv som en
   støtte.
  
  Jeg hørte den svage hvislen af hans skridt i græsset, så stod han 
  lige bag mig.
  
   -  Gå med ind lidt, sagde han lavt.  -  Det ville være synd at 
  vække drengen, når han lige er faldet i søvn.
  
  En klokke kimede advarende i min hjerne, men jeg overhørte den. Jeg 
  kunne ikke bare gå, måske var det sidste gang, jeg nogen sinde så 
  Jesper.
  
  
  Lotte, jeg elsker dig
  
  
  
  